laion/Wikipedia-Exotic huggingface dataset:
ברקת (מושב)

בָּרֶקֶת הוא מושב דתי לאומי במחוז המרכז בישראל ליד היישוב שוהם השייך למועצה אזורית חבל מודיעין. המושב נמצא בגבול השפלה ולרגלי הרי יהודה, 5 ק"מ צפונית-מזרחית לנמל התעופה בן-גוריון. מערבית לברקת נמצא היישוב טירת יהודה. דרומית לו נמצא היישוב שוהם. מזרחית לברקת נמצא כביש 444. מזרחית לברקת, ליד ח'רבת אל-בירה, ישנה מערת עתיקות. שטח המושב הוא כ-2,500 דונם. בברקת מתגוררים כ-2,300 תושבים (נכון לשנת 2022). תחילה נקרא המושב "כפר חלוצים" וכן "טירת יהודה ב'", אך השם שנבחר לבסוף היה ברקת. שם זה מציין את שמה של אחת מאבני החושן, שכן המושב נבנה כחלק מהקמתם של שני יישובים סמוכים - נופך ואחלמה (כיום - בית עריף) - שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא את שמה של אחת מאבני החושן, ומערך רחובותיו רומז לצורת החושן. המושב נוסד בשנת 1952 בידי חברי "הפועל המזרחי" יוצאי העיר חבאן, שבדרום-מזרח תימן. ביוני 1992 התקשר המושב עם חברת קש"ת - קריית שדה התעופה בע"מ (היום חברת איירפורט סיטי בע"מ) בהסכם לתכנון, לפיתוח ולבנייה על קרקעות של המושב, שייעודו בעת ההתקשרות לצרכים חקלאיים. לאחר שינוי הייעוד של הקרקעות הוחל בהקמת פרויקט האיירפורט סיטי באפריל 1997, ובשנת 2001 החל אכלוס הפרויקט. פארק העסקים איירפורט סיטי מאכלס חטיבת קרקע בשטח של כ-757 אלף מ"ר ומיועד לשימושים שונים: משרדים, היי-טק, מלונאות, מסחר ומבנים לוגיסטיים ,בשטח כולל של כ-404 אלף מ"ר.הוא הוקם על פי הסכם קומבינציה בין קש"ת למושב ברקת, לפיו אחראית החברה להקמת הפרויקט ותפעולו השוטף. ברקת זכאית לקבל שני בנייני משרדים, ארבעה בניינים לוגיסטיים ו-7% מהכנסות השטחים המסחריים ושטחי המלונאות. במשך שנים רבות התנהלה בוררות בין המושב לחברת איירפורט סיטי. לטענת המושב הוא היה זכאי לתמורה כספית נוספת מאירפורט סיטי בגין יתרת הזכויות המגיעות לו בפרויקט. בשנת 2021 הגיש מושב ברקת לבית המשפט המחוזי בלוד תביעה על 152 מיליון שקל נגד החברות איירפורט סיטי וקשת מלונאות על הפרת התחייבות בנייה. התביעה הוגשה לאחר שנים של סכסוכים בין אנשי המושב לשתי החברות. בשנת 2006 חנך מושב ברקת מבנה לוגיסטי בשטח של 5,800 מ"ר. המבנה, הממוקם סמוך לכניסה למושב, הושכר לחברת "סולתם רדד". מבנה זה מצטרף למבנה לוגיסטי אחר של מושב ברקת באזור התעשייה של חבל מודיעין בשטח של 3,200 מ"ר ואשר הושכר לחברות "מזרח – מערב" ו"טלגל". מדיה וקבצים בנושא ברקת בוויקישיתוף אתר האינטרנט הרשמי של ברקת מיכאל יעקובסון: על שרידי הכפר אל-טירה בשטח היישוב ברקת באתר 'חלון אחורי', 13.11.12 ברקת (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 חנה ביתן, חמישים שנות התיישבות. אטלס שמות היישובים והמקומות בישראל, ירושלים 1999, עמ' 14 אקויטל בע"מ - דוח תקופתי לשנת 2004 עמ' 45 מושב ברקת תובע 81 מיליון שקל מחברת אירפורט סיטי, באתר TheMarker‏, 9 ביוני 2011 דותן לוי, מושב ברקת תובע מאיירפורט סיטי 152 מיליון שקל: הפרה התחייבויות בנייה, באתר כלכליסט, 19 באפריל 2021 מערכת פורט2פורט, מושב ברקת חונך מבנה לוגיסטי חדש, באתר פורט2פורט, ‏7 בפברואר 2006
נקודת בייקאל

נקודת בייקל (באנגלית: Baykal Point; בבולגרית: нос Байкал) היא לשון יבשה סלעית, שאורכה 800 מטרים, הבולטת לכיוון דרום - דרום-מערב לתוך מפרץ לנוסה, בחוף המערבי של האי ברבנט בארכיפלג פאלמר שבאנטארקטיקה. הנקודה ממוקמת 2.63 קילומטרים מזרחית - דרום מזרחית לנקודת דריינקור, 6.55 קילומטרים צפונית מערבית להר פארי ו-5.4 קילומטרים צפונית - צפונית-מזרחית לנקודת מינוט. הנקודה מופתה על ידי סוקרים בריטיים בשנת 1980 ובשנת 2008. לשון היבשה נקראת על שמו של הכפר בייקל שבצפון בולגריה, ועל שם הכפר בייקלסקו (Байкалско) שבדרום מערב בולגריה. הגאזט האנטארקטי הבולגרי (בבולגרית) נקודת בייקאל באתר הגאזט האנטארקטי של ממשלת אוסטרליה נקודת בייקאל באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת בייקל, ומיקום אתרים סמוכים לנקודה באתר copernix גאזט השמות האנטארקטיים של בולגריה מידע היסטורי וגאוגרפי
תורת יאנג-מילס

תורת יאנג-מילס היא תורת כיול המבוססת על החבורה המרחבית האורתוגונלית S U ( N ) {\displaystyle SU(N)} , או יותר בכלליות כל אלגברת לי קומפקטית וניתנת לצמצום. תורת יאנג-מילס מנסה לתאר את התנהגותם של חלקיקים אלמנטריים בשימוש באלגבראות לי שאינן אבליות ומהווה את הבסיס לאיחוד הכוח האלקטרומגנטי ביחד עם הכוח הגרעיני החלש (באמצעות הצגתם כ S U ( 2 ) × U ( 1 ) {\displaystyle SU(2)\times U(1)} ), ובאופן דומה מתאר היטב את הכוח הגרעיני החזק בתורה של כרומודינמיקה קוונטית (בהצגה של S U ( 3 ) {\displaystyle SU(3)} ). ולכן מהווה בסיס חזק להבנת המודל הסטנדרטי של פיזיקת החלקיקים. בשנת 1954, צ'ן-נינג יאנג ורוברט מילס הרחיבו את הקונספט של תורת כיול לחבורות אבלית, כמו אלקטרודינמיקה קוונטית לחבורות לא אבליות על מנת לספק הסבר לאינטראקציה חזקה, ההצעה של יאנג-מילס הותקפה על ידי וולפגנג פאולי, באומרו שהקוונטה של שדה יאנג-מילס חייב להיות חסר מסה על מנת לשמור על אינווריאנטיות תחת הכיול, ולכן רעיונם נדחה עד שבשנת 1960 ההסבר אודות מסת החלקיקים הנוצרת משבירת סימטריה ספונטנית שהוצע על ידי ג'פרי גולדסטון, יושירו נמבו וג'יובאנו ג'ונה-לאסינו, תקן את בעיית המסה בתורת יאנג-מילס. חזרתה של תורת יאנג מילס לתודעה הניע את המחקר וזכתה למספר הצלחות כבירות, ביניהן איחוד הכוח האלקטרו-חלש וכרומודינמיקה קוונטית. האינטראקציה האלקטרו-חלשה מתוארת על ידי חבורת הכיול S U ( 2 ) × U ( 1 ) {\displaystyle SU(2)\times U(1)} , כאשר הכוח הגרעיני החזק מתואר בתורת S U ( 3 ) {\displaystyle SU(3)} של יאנג-מילס. בוזוני הכיול חסרי המסה שמופיעים בתורה האלקטרו-חלשה מתערבבים ובעקבות שבירת סימטריה ספונטנית, מתקבלים 3 בוזונים מסיביים- בוזוני W ו-Z ופוטון כבוזון חסר מסה. המודל הסטנדרטי משלב את הכוח האלקטרו חלש ביחד עם האינטראקציה החזקה דרך חבורת הסימטריה: S U ( 3 ) × S U ( 2 ) × U ( 1 ) {\displaystyle SU(3)\times SU(2)\times U(1)} . עד כה לא הצליחו לאחד את הכוח האלקטרו-חלש ביחד עם האינטראקציה החזקה, על אף שמאמינים כי באנרגיות גבוהות מספיק, דרך מדידה של קבועי צימוד יהיה ניתן להבחין בכוח יחיד. תורת יאנג-מילס, באתר אנציקלופדיה בריטניקה (באנגלית) Yang, C. N.; Mills, R. (1954). "Conservation of Isotopic Spin and Isotopic Gauge Invariance". Physical Review. 96 (1): 191–195. Bibcode:1954PhRv...96..191Y. doi:10.1103/PhysRev.96.191.
לוחמה תת-ימית

לוחמה תת-ימית היא אחת משלושת הממדים בהם בהם מתנהלת הלוחמה הימית (האחרים הם לוחמה על פני השטח (אנ') ולוחמה אווירית). המונח מתייחס ללוחמה המתבצעת מתחת למים: פעולות המבוצעות על ידי צוללות וכן נגד צוללות, כלומר לוחמת צוללות נגד צוללות וכצב"מ (כלי צלילה בלתי מאויש) ונגד ספינות. לעיתים ישתתפו בלוחמה גם מטוסים ומסוקים המטילים פצצות עומק. פעולות המבוצעות על ידי כוחות מיוחדים הצוללים על מנת לחבל בתשתיות אויב, או על מנת לאסוף מידע במהלך סיור.
סמראנג

סמראנג (באינדונזית: Semarang) היא עיר הבירה של מחוז מרכז ג'אווה באינדונזיה. העיר היא עיר נמל מתקופת הקולוניאליזם ההולנדי ועד היום הזה מהווה מרכז אזורי חשוב. על פי מפקד האוכלוסין משנת 2020 אוכלוסיית העיר מנתה כ-1.65 מיליון תושבים והיא העיר התשיעית בגודלה באינדונזיה. מבחינה אתנית עיקר האוכלוסייה הם ג'אווניסים עם מיעוט סיני משמעותי. פרק זה לוקה בחסר. אנא תרמו לוויקיפדיה והשלימו אותו. ההיסטוריה של סמראנג מגיעה עד למאה ה-9, אז הייתה ידועה בשם ברגוטה. בסוף המאה ה-15, ערבי בשם קיאי פנדאן אראנג ייסד בכפר דייגים במקום זה ובית ספר אסלאמי. ב־2 במאי 1547 הכריז הסולטאן הדוויג'איה מפג'אנג קאי על פנדאן אראנג כבופטי הראשון (ראש העיר) של סמראנג, ובכך ביסס את סמראנג מבחינה ניהולית ופוליטית. בשנת 1678 הבטיח סונאן אמנגקוראט השני להעביר את השליטה בסמראנג לחברת הודו המזרחית ההולנדית (VOC) כחלק מתשלום חוב. בשנת 1682 נוסדה מדינת סמראנג על ידי הכוח הקולוניאלי ההולנדי. ב־5 באוקטובר 1705 לאחר שנים של כיבושים, סמארנג הפכה רשמית לעיר VOC כאשר סוסוהונאן פקובווונו הראשון ביצעה עסקה למתן זכויות סחר נרחבות ל-VOC בתמורה למחיקת החובות של מאטאראם. ה-VOC, ומאוחר יותר ממשלת איי הודו המזרחיים ההולנדיים, הקימו מטעי טבק באזור ובנו כבישים ומסילות ברזל, מה שהפך את סמראנג למרכז סחר קולוניאלי חשוב. נוכחותה ההיסטורית של קהילה הודית גדולה (אירואסית) באזור סמראנג באה לידי ביטוי גם בכך שהשפה הקריאולית בשם ג'אווינדו הייתה מדוברת שם. אינדונזיה ג'קרטה, אינדונזיה אינדונזיה סורבאיה, מזרח ג'אווה, אינדונזיה הולנד אמסטרדם, צפון הולנד, הולנד הולנד רוטרדם, דרום הולנד, הולנד הרפובליקה העממית של סין פוג'ואו, פוג'יין, הרפובליקה העממית של סין הרפובליקה העממית של סין בייהאי (אנ'), גואנגשי, הרפובליקה העממית של סין איטליה ונציה, ונטו, איטליה אוסטרליה בריזבן, קווינסלנד, אוסטרליה וייטנאם דה נאנג, וייטנאם פלורידה טלהסי, ארצות הברית, פלורידה מלזיה מלאקה, מלאקה, מלזיה הונדורס טגוסיגלפה, הונדורס מדיה וקבצים בנושא סמראנג בוויקישיתוף אתר האינטרנט הרשמי של סמראנג סמראנג, באתר אנציקלופדיה בריטניקה (באנגלית) Indonesia: Central Java Province (Regencies and Cities) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של אינדונזיה ובנושא יישובים באסיה. אתם מוזמנים לתרום לוויקיפדיה ולהרחיב אותו.
אימפאל

אימפאל (בהינדי: इम्फाल) היא עיר הבירה של מדינת מניפור שבצפון-מזרח הודו. העיר ממוקמת בקצה המזרחי של הודו בגובה ממוצע של 786 מטר מעל פני הים. קרב אימפאל התקיים באזור בין מרץ ליולי 1944 בזמן מלחמת העולם השנייה. היפנים תקפו את העיר שנתמכה על ידי הצבא הלאומי ההודי שהיה הצבא של הודו החופשית וזאת בניסיון להמריד את האוכלוסייה נגד הבריטים. היפנים הובסו וגורשו חזרה לבורמה, שם הובסו במערכה בבורמה. ב־16 באוגוסט 1991, מטוס בואינג 737 של אינדיאן איירליינס התרסק בהר כשהנמיך במטרה לנחות בשדה התעופה אימפאל. 69 האנשים שהיו עליו מתו באירוע. נמל התעופה הבינלאומי טוליהל נמצא 8 ק"מ דרומית לעיר המחברת טיסות ישירות לניו דלהי, קולקטה, אייזוואל, גווהאטי, היידראבאד, בנגלור ואגרטלה. הכביש הלאומי מספר 150 עובר באימפאל ומחבר המחבר בין ערים גדולות כמו גוואהטי, קוהימה, אגרטלה, שילונג, דיפור, אייזוואל, סילצ'ר ורבות נוספות וגם מחבר בין מדינות שכנותיה. באוקטובר 2012 אישרה ועדת הממשלה לתשתיות בהודו הרחבה של מסילת הרכבת ג'יריבאם-סילחר לאימפל. ההרחבה צפויה להגיע לעיר ברבעון הרביעי של שנת 2019. האורך הכולל של קו הרכבת ג'יריבם-טופול הוא 110.62 ק"מ. מדיה וקבצים בנושא אימפאל בוויקישיתוף אימפאל, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
גנדינגאר

גנדינגאר (בהינדי: गाँधीनगर) היא עיר הבירה של מדינת גוג'ראט, המערבית שבמדינות הודו. העיר ממוקמת כ-23 ק"מ צפונית לאחמדאבאד, העיר הגדולה ביותר במדינה זו. העיר היא עיר מתוכננת. העיר הוקמה בעקבות רצון של ממשלת הודו לבנות עיר מתוכננת, בירה חדשה למדינה, ובכך להקל על הפקקים והצפיפות שקיימים באחמדאבאד. העיר נחנכה באופן רשמי ב-16 במרץ 1960. ב-2 באוגוסט 1965 הונחו היסודות לבניין הראשון בעיר ב-GEB Power Station Colony. ב-13 ביולי 1970 העיר הוכרזה כבירת מדינת גוג'ראט. בעיר שוכנת האספה המחוקקת של גוג'ראט. מדיה וקבצים בנושא גנדינגאר בוויקישיתוף גנדינגאר, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
איטנגאר

איטנגאר (באנגלית: Itanagar; באסאמית: ইটানগৰ; ‏האזנה‏Ⓘ‏) היא בירת מדינת ארונאצ'ל פרדש שבצפון-מזרח הודו. בעיר שוכן מבצר איטה (אסאמית: ইটা দুৰ্গ, מלולית: מבצר הלבנים) שנבנה במאות ה-11–14. ב־1978 נקבעה העיר כבירת ארונאצ'ל פרדש, שהוקמה כטריטוריית איחוד כשלוש שנים קודם לכן. בעת קביעתה כבירה הייתה העיר אזור מיוער מאוכלס בדלילות. העיר שוכנת מצפון לנהר בראהמאפוטרה בדרום־מערב ארונאצ'ל פרדש. כבירת ארונאצ'ל פרדש, שוכנים בעיר האספה המחוקקת של ארונאצ'ל פרדש ומשרדי ממשלת המדינה. מדיה וקבצים בנושא איטנגאר בוויקישיתוף אתר האינטרנט הרשמי של איטנגאר (באנגלית) איטנגאר, באתר אנציקלופדיה בריטניקה (באנגלית) Singh, Trilochan (2006). "Landslide occurrences and risk assessment in Itanagar Capital complex, Arunachal Himalaya". Himalayan Geology. 27 (2): 146. ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
קאליסטו (מתאבק)

עמנואל אלחנדרו רודריגז (בספרדית: Emanuel Alejandro Rodriguez; נולד ב-14 בנובמבר 1986) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה קאליסטו. בשנת 2006, רודריגז ערך את הופעת הבכורה שלו בארגון עצמאי במערב ארצות הברית, כשאת ראשו מכסה מסיכה בקרב שבו התחרה תחת שם הבמה סמוראי דל סול (בספרדית: "סמוראי של השמש"). לאחר שביסס את עצמו כאחד המתאבקים המעופפים הטובים ביותר בעולם, הוא החל לעבוד עבור ארגונים גדולים יותר כשבשנת 2012 הוחתם על ידי הארגון Dragon Gate USA. באותה השנה, הוא ערך את הופעת הבכורה שלו בארגון המקסיקני AAA, שבו בחודש נובמבר, החל למתג את עצמו מחדש תחת שם הבמה אוקטגון ג'וניור. בנוסף, הוא עבד עבור ארגונים נוספים כמו Combat Zone Wrestling‏ (CZW),‏ Independent Wrestling Association Mid-South‏ (IWA-MS),‏ National Wrestling Alliance‏ (NWA) ו-Pro Wrestling Guerrilla‏ (PWG). במאי 2013, הוא חתם על חוזה ב-WWE ונשלח ישירות לליגת הפיתוח שלה, NXT, שם החל להתחרות תחת שם הבמה קאליסטו. בספטמבר 2014, קאליסטו חבר לשורות המתאבק סין קארה, כשהשניים נודעו בשם "הלוצ'ה דרגונס" וביחד הם הספיקו לזכות פעם אחת באליפות הזוגות של NXT. בפברואר 2015, קאליסטו התקדם לעבר הרוסטר הראשי של ה-WWE. בינואר 2016, הוא זכה באליפות היחידים הראשונה שלו בארגון, כזאת שהייתה אליפות ארצות הברית, שבה החזיק פעמיים. באוקטובר 2017, קאליסטו זכה באליפות ה-WWE במשקל קל. רודריגז הוא מתאבק דור שני ממוצא מקסיקני-אמריקאי אשר נולד בשכונת פילסן שבשיקגו, אילינוי, ארצות הברית. אף על פי שנולד בארצות הברית, הוא בילה את רוב שנות ילדותו במקסיקו סיטי, מקסיקו. רודריגז גדל כמעריץ של היאבקות מקצועית מקסיקנית ושל סגנון ההיאבקות המקסיקני, הלוצ'ה ליברה, במיוחד מתאבקים כמו טינייבלאס, שהמסיכה והפיזיות שלו תפסו את תשומת ליבו, ואוקטגון, שיכולותיו בזירה השפיעו עליו במשך הקריירה. באמצע שנות ה-90, כשהיה בבית ספר יסודי, משפחתו של רודריגז שבה בחזרה לשיקגו, אף על פי שהיא ביצעה טיולים שגרתיים למקסיקו סיטי כל פרק זמן מסוים. לאחר שחזר לארצות הברית, הוא החל לצפות בארגוני ההיאבקות המובילים באותה התקופה כמו World Wrestling Federation‏ (WWF),‏ World Championship Wrestling‏ (WCW) ו-Extreme Championship Wrestling‏ (ECW). הוא שאב את ההשראה שלו בקריירה ממתאבקים כמו ריי מיסטריו, רוב ואן דאם וסאבו. בזמן שהיה בבית ספר תיכון, רודריגז החל לצפות בארגוני היאבקות עצמאיים כמו Ring of Honor‏ (ROH) בנוסף לארגוני היאבקות יפניים. במהלך ילדותו, הוא התחרה במספר ענפי ספורט כולל התעמלות, טאקוונדו, ג'ו ג'וטסו, היאבקות ופוטבול. רודריגז נשוי לאביגייל רודריגז. הישגים בארגון ההיאבקות Gladiadores Aztecas de Lucha Libre Internacional - GALLI אליפות GALLI (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-25 מתוך 500 המתאבקים הטובים ביותר לשנת 2016 הישגים בארגון ההיאבקות World Wrestling Entertainment - WWE אליפות ארצות הברית (פעמיים) אליפות ה-WWE במשקל קל (פעם אחת) אליפות הזוגות של NXT (פעם אחת) - עם סין קארה פרס הסלאמי על רגע ה-OMG של השנה (2015) - ביצוע מהלך הסיום, ה-Salida del Sol על ג'יי אוסו ממעלה הסולם לסולם אחר באירוע TLC: Tables, Ladders & Chairs מדיה וקבצים בנושא קאליסטו בוויקישיתוף אתר האינטרנט הרשמי של קאליסטו (באנגלית) קאליסטו, ברשת החברתית פייסבוק קאליסטו, ברשת החברתית אקס (טוויטר) קאליסטו, באתר WWE.com להיאבקות מקצועית קאליסטו, באתר Online World of Wrestling
מתכות מעבר עמידות

מתכות מעבר עמידות (Poor metal או Post-transition metals) הן יסודות מתכתיים. בטבלה המחזורית, הם נמצאים בעמודות 13-15 או 12-15 בין מתכות המעבר למתכות למחצה. יש להן אלקטרושליליות נמוכה יותר מלמתכות מעבר, אך פחות מלמתכות אלקליות ולמתכות אלקליות עפרוריות. מתכות מעבר העמידות כוללות את היסודות: אינדיום, אלומיניום, בדיל, ביסמוט, גליום, עופרת ותליום. למתכות המעבר העמידות יש עוד ארבעה יסודות חדשים שהוכנו במעבדה: ניהוניום, פלרוביום, מוסקוביום וליברמוריום. שיוך מתכות לקבוצה זו תלוי בהגדרת קבוצת מתכות המעבר: עד שנות ה-50 רוב ספרי הכימיה לא שייכו את מתכות העמודה ה-11 (מתכות המטבע) נחושת, כסף וזהב כמתכות מעבר וכיום ברוב הספרים הן נחשבות מתכות מעבר ולא מתכות מעבר עמידות. לגבי מתכות העמודה ה12: אבץ, קדמיום וכספית ניתן למצוא הגדרות סותרות בספרים שונים כשבערך מחצית הספרים מגדירים את הקבוצה כמתכות מעבר והמחצית האחרת (הכוללת את הספר Advenced Inorganic Chemistry של F. A. Cotton ו G. Wilkinson הנחשב לטקסט הסטנדרטי באוניברסיטאות אמריקניות ואחרות) כמתכות מעבר עמידות בשל העובדה שקליפה d שלהם מלאה והקישור הכימי הוא על ידי אלקטרוני s. אי אחידות בהגדרת קבוצה 12 נמצאת אפילו בין פרקים שונים באותם ספרים. הסיבה להכללת יסודות העמודה ה12 כמתכות מעבר (וכפועל יוצא - החסרתן מרשימת מתכות המעבר העמידות) בכמה ספרים היא פישוט הטבלה המחזורית המוצגת לסטודנטים כך שהעמודה מוצגת כחלק מגוש d. הטבלה המחזורית מדיה וקבצים בנושא מתכות מעבר עמידות בוויקישיתוף "The place of zinc, cadmium, and mercury in the periodic table." Journal of chemical education 80, no. 8 (2003): 952.
יחסי בוטסואנה – קוריאה הדרומית

יחסי בוטסואנה–קוריאה הדרומית הם היחסים הדיפלומטיים הרשמיים שבין רפובליקת בוטסואנה לבין הרפובליקה של קוריאה. היחסים הדיפלומטיים הרשמיים שבין רפובליקת בוטסואנה לבין הרפובליקה של קוריאה כוננו באופן רשמי ב-18 באפריל 1968. בשנת 2013, ממשלת בוטסואנה השעתה את שיתוף הפעולה הבילטראלי עם קוריאה הצפונית בשל חשש ממצב זכויות האדם במדינה. ב-20 בפברואר 2014 היא המשיכה בדרך זו, תוך סיום מלא של כל היחסים הדיפלומטיים והקונסולריים עם קוריאה הצפונית בעקבות דו"ח של ועדת החקירה של האו"ם לזכויות האדם בצפון קוריאה, מה שהפך את בוטסואנה למדינה האפריקאית הראשונה שמכירה, דה-יורה, בקוריאה הדרומית כממשלה הלגיטימית היחידה של קוריאה. אך למרות זאת, ביטאה בוטסואנה את "אהדת הלב" עם העם הצפון קוריאני. באוקטובר 2015, כאשר הנשיא איאן חמה היה בסיאול, הוא התראיין לחדשות והצהיר כי אין להם עניין ביחסים הדיפלומטיים עם קוריאה הצפונית עוד, בהתייחסו להפרת זכויות האדם ולסכנה לשלום במזרח על ידי הדיקטטורה הצבאית. נוסף על כך, חמה גינה את פקידי הממשל של קוריאה הצפונית. "מנהיגי הצפון חיים כאילו בתקופת האבן", הביע חמה את דעתו על המדינה הידועה לשמצה בהפרות זכויות אדם. קוריאה הדרומית אינה מיוצגת בבוטסואנה, הן בדרג השגרירות והן בדרג הקונסולרי. בוטסואנה אינה מיוצגת בקוריאה הדרומית בדרג השגרירות. בוטסואנה מיוצגת בקוריאה הדרומית בדרג הקונסולרי. List of the Countries, אתר משרד החוץ של קוריאה הדרומית CONSULATE OF BOTSWANA IN SEOUL, THE REPUBLIC OF KOREA
דוקרנית שחורה

דוקרנית שחורה (שם מדעי: Mycteroperca bonaci) הוא מין של דג גרם ימי ממשפחת הדקריים ומקבוצת הדקרים, הקרוב למין דוקרנית אדומה. הדוקרנית מצוי בטבע בשוניות אלמוגים ברחבי מערב האוקיינוס האטלנטי מחופי מסצ'וסטס עד לחופי דרום-ברזיל. הוא מצוי בעיקר סביב מפרץ מקסיקו, הפלורידה קיז ולאורך הקריביים שלחופי הים הקריבי. הפרטים הבוגרים לא נצפים בתחומי התפוצה הצפוניים, הם שוכני מים עמוקים והם נראים רק מפרטים שנידוגו בידי רשתות. תפוצתם היא בעומק 6–33 מטרים. דקר זה מגיע לאורך 150 ס"מ ולמשקל של עד 100 ק"ג. צבע הגוף חום עד זית ומכוסה בכתמים שחורים או בצבעי פליז. הדגים הצעירים מפוספסים באדום-לבן. הדקר יכול להאריך ימים עד 40 שנה. דג זה חי לבדו אך מתרועע עם דקרים אחרים בעונת הרבייה החלה בין מאי לאוגוסט. כמו אצל דגים רבים גם אצל דג זה הנקבות יכולות להיהפך לזכרים בעת שהם מגיעים לגודל מלא. זהו דג טורף הניזון בעיקר בדגים ובדיונונים שהוא חוטף ממארב, תוך שימוש בזנבו לתנועה מהירה ביותר. הטרף נבלע או מרוסק בלסתות הגדולות. הדגים הצעירים ניזונים מחסילונים ושאר סרטנים. דג זה הוא דג מאכל חשוב במספר אזורים והוא נידוג גם למטרות ספורט. עם זאת חלה ירידה באוכלוסייתו עקב הדיג והגידול האיטי שלו. מדיה וקבצים בנושא דוקרנית שחורה בוויקישיתוף דוקרנית שחורה, באתר ITIS (באנגלית) דוקרנית שחורה, באתר NCBI (באנגלית) דוקרנית שחורה, בבסיס הנתונים ARKive (באנגלית) דוקרנית שחורה, באתר FishBase (באנגלית) דוקרנית שחורה, באתר GBIF (באנגלית) דוקרנית שחורה באתר הרשימה האדומה של IUCN
היום הבין-לאומי להפחתת הסיכון מאסון

היום הבין-לאומי להפחתת הסיכון מאסון (IDDRR) הוא מועד בינלאומי המצוין מדי שנה ב-13 באוקטובר. ב-22 בדצמבר 1989, בהחלטה 22/236 של האו"ם, הכריזה העצרת הכללית של האומות המאוחדות על העשור הבינלאומי להפחתת אסונות שיתחיל ב-1 בינואר 1990 עד סוף 1999, כחלק מהכרזה זו הוכרז גם כי יום רביעי בשבוע השני בכל חודש אוקטובר יצוין כיום הבינלאומי להפחתת אסונות טבע. ב-21 באוקטובר 2009, בהחלטה 64/200 של האו"ם, החליטה האספה הכללית של האו"ם להגדיר את 13 באוקטובר לתאריך הרשמי ליום זה. בנוסף, שינתה את השם ל-"יום הבינלאומי להפחתת אסונות". ב-17 בינואר 2019, בהחלטה 73/231 של האו"ם, הוחלט לשנות את השם פעם נוספת ל-"היום הבינלאומי להפחתת הסיכון מאסון" במטרה לעלות מודעות ציבורית לדרכי ההתגוננות של אנשים בעת התרחשות אסון במטרה להפחית את הסכנה לנזק. היום הבינלאומי להפחתת סכנת אסונות נועד לצמצם את הנזק הכבד שאסונות עלולים לגרום לחייהם של אנשים, ולעלות מודעות לדרכי ההתגוננות והפעולה של אנשים בעת אסון. במהלך הכנס השלישי של האו"ם להפחתת סכנת אסונות הועלו לדיון הנזקים הגדולים שמגיעים כתוצאה מאסונות הגובים מחירים כלכליים וחברתיים גבוהים ואובדן חיי אדם. ב-2014, 19.3 מיליון אנשים איבדו את בתיהם כתוצאה מאסונות, כאשר רבים מהם מושפעים משינוי אקלים. בכל שנה מזכירות האו"ם לאסטרטגיה הבינלאומית להפחתת אסונות (UNISDR) מפרסמת את הנושא שמועלה למודעות הציבור ומצוין ביום זה. 2002 - “הפחתת הנזק להרים בפיתוח בר קיימא”. 2003 - “החלפת אסונות בפיתוח בר קיימא”. 2004 - “למידה להתמודד עם אסונות נוכחיים במטרה להימנע מסכנות עתידיות”. 2005 - “השקעה למען מניעת אסונות”. 2006 - “הפחתת הסיכון באסונות מתחילה בבית הספר”. 2007 - “הפחתת הסיכון באסונות מתחילה בבית הספר". 2009 - “בטיחות בתי החולים באסונות טבע: הפחתת סיכון, הגנה על בתי חולים, הצלת חיים”. 2010 - “יציבותן של ערים”. 2011 - "ילדים ונוער". 2012 - “נשים ונערות”. 2013 - “תפקידם של אנשים בעלי מוגבלויות במניעת אסונות”. 2014 - "התאוששות היא שם המשחק". 2015 - "ידע הוא שם המשחק". 2019 - "הפחתת נזק האסון בתשתיות פגיעות ופגיעה בשירותים בסיסיים". אתר האינטרנט הרשמי של היום הבין-לאומי להפחתת הסיכון מאסון אתר האינטרנט הרשמי של UNISDR, מזכירות האו"ם לאסטרטגיה הבינלאומית להפחתת אסונות A/RES/44/236 - E - A/RES/44/236, undocs.org A/RES/64/200 - E - A/RES/64/200, undocs.org A/RES/73/231 - E - A/RES/73/231, undocs.org International Day for Disaster Reduction, 13 October, www.un.org (באנגלית) International Day for Disaster Reduction, 13 October, www.un.org (באנגלית)
BYD סונג מקס

BYD סונג מקס (באנגלית: BYD Song Max) הוא מיניוואן מתוצרת יצרנית הרכב הסינית BYD Auto (אנ') (שם מלא: "BYD Auto Co., Ltd", במנדרינית: "比亚迪汽车") אשר מיוצר משנת 2017 ועד היום. דגם "BYD סונג מקס" הוצג לראשונה באפריל 2017. דגם "BYD סונג מקס" משווק בסין מספטמבר 2017. 5 דלתות. 7 נוסעים. מנוע קדמי - 1.5 ליטר. מנוע בנזין. סוג הנעה: הנעה קדמית. דגמי "BYD סונג מקס" (מנוע בנזין) יוצרו ב-5 רמות גימור. צמיגים: 215 / 55 R17 (דגמי מנוע בנזין). קיבולת מכל דלק - 60–62 ליטר (דגם "1.5TI"). קיבולת מכל דלק - 52 ליטר (דגם היברידי). תאוצה בין 0–100 קמ"ש היא 10.0 שניות (דגם מנוע בנזין). תאוצה בין 0–100 קמ"ש היא 6.9–7.9 שניות (דגם היברידי). בשנת 2017 יוצרו 30,390 יחידות ובשנת 2018 יוצרו 141,068 יחידות. "1.5TI". "1.5TI DM" - משווק ממרץ 2019. "Song Max EV" - דגם היברידי (מנוע בנזין + מנוע חשמלי), משווק ממרץ 2019. הדגם ההיברידי הושק באפריל 2019. הדגם זהה כמעט לחלוטין לדגם ה-"1.5TI" מלבד לסורג הקדמי. בדגם הורכבו 2 מנועים: מנוע בנזין המפיק 165 כ"ס ומנוע חשמלי המפיק 160 כ"ס. דגם "BYD סונג מקס" דגם "BYD סונג מקס" דגם "BYD סונג מקס" דגם "BYD סונג מקס" דגם "BYD סונג מקס" דגם "BYD סונג מקס" BYD M6 אתר האינטרנט הרשמי של BYD סונג מקס מדיה וקבצים בנושא BYD סונג מקס בוויקישיתוף BYD סונג מקס, סרטון באתר יוטיוב BYD סונג מקס, סרטון באתר יוטיוב דגם "BYD סונג מקס" carnewschina.com/2017/09/28/byd-song-max-launched-chinese-car-market דגמי "BYD סונג מקס" - מנוע בנזין (מפרט טכני) chinamobil.ru/eng/byd/song-mpv דגם "BYD סונג מקס" carsalesbase.com/china-car-sales-data/byd/byd-song-max דגם "BYD "סונג מקס"- היברידי insideevs.com/news/346886/byd-song-max-phev-china
יחסי בוטסואנה–ספרד

יחסי בוטסואנה–ספרד הם היחסים הדיפלומטיים הרשמיים שבין רפובליקת בוטסואנה לבין ממלכת ספרד. היחסים הדיפלומטיים שבין רפובליקת בוטסואנה לבין ממלכת ספרד הם יחסים דיפלומטיים מלאים. היחסים שבין המדינות כוננו ב-29 באפריל 1981. היחסים תוארו על ידי משרד החוץ הספרדי כ"חמים אך מוגבלים": קהילה קטנה יחסית של ספרדים במדינה, סחר מוגבל במגזרים אחדים, ומספר טיולים של בכירים ספרדים וביקורים רשמיים רמי דרג. הייצוא הספרדי המסחרי לבוטסואנה מהווה בדרך כלל פחות מ-0.01% מכלל הייצוא הספרדי. הייצוא חווה גדילה משמעותית בשנת 2009 הודות לרכישת שלושה מטוסים ספרדים, שניים מסוג CN-235 ואחד מסוג EADS-CASA. גם הייבוא הספרדי מבוטסואנה מהווה חלק קטן מאוד מכלל הייבוא שלה. בשונה ממדינות רבות באפריקה, לא מתקיימות בבוטסואנה תוכניות ספרדיות לשיתוף פעולה ופיתוח ומיזמים אחרים. ספרד אינה מיוצגת בבוטסואנה בדרג השגרירות. ספרד מיוצגת בבוטסואנה בדרג הקונסולרי באמצעות קונסוליה רשמית שהיא מחזיקה בגאבורון, בירת המדינה. ספרד האמינה את שגרירותה שבוינדהוק, בירת נמיביה הסמוכה, על בוטסואנה. בוטסואנה אינה מיוצגת בספרד בדרג השגרירות. בוטסואנה מיוצגת בספרד בדרג הקונסולרי באמצעות קונסוליה רשמית שהיא מחזיקה במדריד, בירת המדינה. Ficha de Botsuana, אתר משרד החוץ הספרדי CONSULATE OF SPAIN IN GABORONE, BOTSWANA CONSULATE OF BOTSWANA IN MADRID, SPAIN